સૂત્રો પાસેથી મળતી માહિતી મુજબ આજે વહેલી સવારે પોલીસ કંટ્રોલ રૂમમાં ફોન આવ્યો હતો કે, ‘રેલવે સ્ટેશન પર એક વ્યક્તિ બોમ્બ અને હથિયારો સાથે ઊતરવાની છે.’ આ અંગે રેલવે પોલીસ, આરપીએફ, ક્રાઇમ બ્રાંચ, એસઓજી અને સ્થાનિક પોલીસને જાણ કરાઇ હતી. પોલીસે ડોગ સ્ક્વોડને સાથે રાખી સવારે આવતી જતી તમામ ટ્રેનમાં ચેકિંગ શરૂ કર્યું હતું. પોલીસે શંકાસ્પદ વ્યક્તિઓને અટકાવી તેમની પૂછપરછ કરી હતી.રેલવે સ્ટેશન પર સઘન ચેકિંગ બાદ પોલીસને કંઇ જ શંકાસ્પદ ન મળતાં પોલીસે રાહતનો શ્વાસ લીધો હતો. નનામો ફોન કરનાર વ્યક્તિ અંગે પોલીસે તપાસ શરૂ કરી છે.